Na podlagi 134. člena Zakona o urejanju prostora (ZUreP-3; Uradni list RS, št. [199/21](https://www.uradni-list.si/glasilo-uradni-list-rs/vsebina/2021-01-3971), [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O, [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE, [95/23](https://www.uradni-list.si/glasilo-uradni-list-rs/vsebina/2023-01-2670) – ZIUOPZP, [23/24](https://www.uradni-list.si/glasilo-uradni-list-rs/vsebina/2024-01-0694), [109/24](https://www.uradni-list.si/glasilo-uradni-list-rs/vsebina/2024-01-3541), 25/25 – odl. US in 75/25) ter 17. člena Statuta Občine Gorenja vas - Poljane – (Uradni list RS, št. 85/13, 48/15, 31/17, 26/25 in 42/25) je Občinski svet Občine Gorenja vas - Poljane na xx. dopisni seji, dne xx. xx. 2025, sprejel

**SKLEP**

**o potrditvi elaborata lokacijske preveritve za določitev obsega stavbnega zemljišča in individualno odstopanje od prostorskih izvedbenih pogojev na območju posamične poselitve v Občini Gorenja vas - Poljane na parcelah št. 908/1, 911 in 2096/6, vse k.o. Hotavlje**

**(ID 5798)**

1. člen

S tem sklepom se potrdi lokacijska preveritev z identifikacijsko številko prostorskega akta v zbirki prostorskih aktov 5798, ki se nanaša na določanje obsega stavbnega zemljišča pri posamični poselitvi in za individualno odstopanje od prostorskih izvedbenih pogojev v Občini Gorenja vas - Poljane, na parcelah št. 908/1, 911 in 2096/6, vse k.o. Hotavlje, kot je določeno v Občinskem prostorskem načrtu Občine Gorenja vas - Poljane (Uradni list RS, št. 48/10, 76/10-popr., 81/10-obvezna razlaga, 22/11-popr., 53/11-popr., 52/14-obvezna razlaga, 5/16, 45/16-obvezna razlaga, 55/16-popr., 111/21, 49/24-TP in 42/25-LP), v nadaljevanju: OPN Gorenja vas - Poljane, skladno z Elaboratom lokacijske preveritve za določitev obsega stavbnega zemljišča in individualno odstopanje od prostorskih izvedbenih pogojev na območju posamične poselitve v Občini Gorenja vas - Poljane na parcelah št. 908/1, 911 in 2096/6, vse k.o. Hotavlje, ki ga je izdelalo podjetje Studio Urbis d.o.o., Mariborska cesta 10, 2327 Rače, pod št. proj. 2025-01-ELP, v aprilu 2025, dopolnitev avgust 2025, odgovorna vodja izdelave Anja Bauman Školjak, univ. dipl. inž. kraj. arh., ZAPS 1628 PKA PPN.

2. člen

(1) Z lokacijsko preveritvijo se stavbno zemljišče (izvorno območje) v EUP HLN-0171 poveča tako, da se:

1. na parcelah št. 908/1-del in 9011-del, obe k.o. Hotavlje, na območju jugovzhodno, južno in jugozahodno od obstoječega objekta (mizarske delavnice) predlaga povečanje stavbnega zemljišča za potrebe gradnje manjšega prizidka in ureditve parkirnih in manipulativnih površin, v velikosti 570,22 m2 (sprememba iz K2 v A) – širitev 1;
2. na parceli št. 2096/6-del, k.o. Hotavlje, na območju severovzhodno od obstoječega objekta (mizarske delavnice), kjer je urejena dostopna pot, predlaga manjše povečanje stavbnih površin v velikosti 29,78 m2 (sprememba iz K2 v A) – širitev 2.

(2) Natančna oblika ter velikost preoblikovanega območja stavbnega zemljišča je določena v elaboratu lokacijske preveritve iz 1. člena tega sklepa oziroma v grafičnem prikazu oblike in velikosti območja stavbnega zemljišča, ki je priloga tega sklepa.

3. člen

Na območju lokacijske preveritve iz prvega člena tega sklepa se dopusti individualno odstopanje od prostorskih izvedbenih pogojev, določenih v OPN Gorenja vas - Poljane tako, da se v Prilogi 1 v stolpcu »Posebni PIP« za EUP HLN-01/1 s podrobnejšo namensko rabo A – površine razpršene poselitve besedilo spremeni tako, da se glasi:

»Dovoljena je legalizacija in ureditev obstoječih industrijskih objektov (mizarske delavnice). V enoti velja faktor zazidanosti FZ=0,8. Izjemoma je dopustno odstopanje od meril za oblikovanje objektov na namenski rabi A, in sicer na način, da se smiselno povzame določila na namenski rabi IG. Maksimalna višina objektov od najnižje točke terena do slemena je 16 m. Naklon dvokapne strehe na obstoječem objektu, v katerem se opravlja mizarska dejavnost, je lahko nižji od predpisanega, ki znaša 38°- 45°.«.

4. člen

Skladnost nameravane gradnje se preverja na podlagi tega sklepa in priloženega grafičnega prikaza, na podlagi elaborata lokacijske preveritve iz 1. člena tega sklepa s prilogami ter na podlagi mnenj nosilcev urejanja prostora k elaboratu lokacijske preveritve.

5. člen

Občina Gorenja vas - Poljane podatek o spremenjeni obliki in velikosti stavbnih zemljišč vnese v evidenco stavbnih zemljišč, ob naslednjih spremembah in dopolnitvah OPN Gorenja vas – Poljane pa jo ustrezno prikaže v grafičnem prikazu namenske rabe prostora.

Sklep se posreduje Upravni enoti Škofja Loka in Ministrstvu za naravne vire in prostor.

6 . člen

Ta sklep začne veljati naslednji dan po objavi v Uradnem listu Republike Slovenije.

Št.:

Datum:

Župan Občine Gorenja vas - Poljane

Milan Čadež